București, 11 Mai 2020

Stimate Domnule Președinte **Klaus Iohannis**,

Cinematografia românească, este de aproape 20 de ani vârful de lance al reprezentării produselor românești de calitate la nivel internațional.

În această perioadă de cumpănă pe care o parcurgem, cineaștii români doresc să participe la programul de reconstrucție a României pe care l-ați lansat și să își reia activitatea cât mai curând, în condiții de siguranță și protecție, dar au nevoie de sprijin pentru aceasta atît logistic cît și financiar.

Cinematografia este unul dintre domeniile cele mai afectate de situația actuală, aflându-se într-o situație similară cu domeniul HoReCa, respectiv nu poate produce și nu poate vinde produsele sale, în timp ce, mai mult ca oricând, este evidentă nevoia de astfel de produse culturale.

Urmând exemplul colegilor din Franța care au lansat către Președintele Macron apelul de instituire a Stării de Urgență Culturală, un număr de aproape 20 de asociații din domeniu, între care menționăm **Uniunea Cineaștilor din România, Asociația Noului Cinema Românesc, Asociația Română a Femeilor din Cinema, Asociația Profesioniștilor Din Noile Media Și Industriile Creative, Asociația Documentor**, alături de 35 dintre cei mai apreciați regizori români cum sunt **Anca Damian, Adina Pintilie, Stere Gulea, Cristi Puiu, Radu Jude, Alexandru Solomon, Bogdan Mureșanu, Adrian Sitaru, Cătălin Mitulescu, Alex Nanau** și de 230 de companii de producție și servicii cinematografice propun Guvernului României un set de măsuri economice rapide și ușor de implementat care să permită relansarea imediată a sectorului cinematografic.

Vă transmitem anexat propunerile noastre și vă solicităm să ne susțineți în demersul nostru de a continua, la aceleași standarde de calitate, realizarea de produse culturale românești și internaționale care să reprezinte cultura și identitatea națională și să contribuie la funcționarea mecanismului economic românesc cât mai eficient.

Cu cele mai bune gânduri și în speranța că veți fi alături de noi,

în numele semnatarilor prezentului demers,

**Ada Solomon, Iuliana Tarnovețchi, Oana Prața**

**Domnului Ludovic Orban, Prim-Ministru**

**Doamnei Raluca Turcan, Vice-Prim-Ministru**

**Domnului Florin Cîțu, Ministru al Finanțelor Publice**

**Domnului Virgil Popescu, Ministru al Economiei, Energiei şi Mediului de Afaceri**

**Domnului Bogdan Gheorghiu, Ministru al Culturii**

REFERITOR: **Susținerea cinematografiei în context economic**

Stimate Domnule Prim-Ministru,

Stimată Doamnă Vice-Prim-Ministru,

Stimați Domni Miniștri,

În proiectul de reconstrucție și relansare economică a României, Președintele Klaus Iohannis vorbește despre importanța produselor românești de calitate și despre creșterea investițiilor publice în infrastructura economică.

Avem nevoie la acest moment să lansăm o Stare de Urgență Culturală, cum bine spune Isabelle Adjani într-o scrisoare adresată Președintelui Macron, avem nevoie să putem produce conținut național și european pentru a menține vii cultura, identitatea și industria cinematografică românești.

România este recunoscută internațional ca generator de produse cinematografice autohtone de calitate și pentru excepționalele produse audiovizuale cu participare românească realizate prin cooperare internațională.

Având în vedere contextul actual, deși criza din cinematografie poate că nu este la fel evidentă ca cea din domeniul turismului, în realitate cele două sectoare se află în situații similare.

Domeniul cinematografic este nu doar un domeniu cultural, ci este și o ramură economică care **nu poate produce** și care **nu poate vinde** în perioada actuală și nici în viitorul apropiat.

Lipsa cronică de date în administrația românească face ca, încă o dată, să nu putem dimensiona și aprecia impactul crizei în care ne aflăm la justa amploare și nici să putem poziționa sectorul cinematografic corect în peisaj.

Încercăm să configurăm totuși o imagine pe baza datelor de la Institutul Național de Statistică, astfel în anul 2017, 23.653 de întreprinderi din sectorul Hoteluri și Restaurante generau o cifră de afaceri de apx. 11 miliarde de lei, în timp ce 7.253 din domeniul „Spectacole, activități culturale și recreative și Producție, post-producție, distribuție și exploatare cinematografică” generau o cifră de afaceri de apx. 8 miliarde de lei.

Rezultă de aici că operatorii din acest sector sunt de aproape 2,4 ori mai productivi decât cei din industria HoReCa (dacă ne referim strict la domeniul cinematografic indicele acesta devine de 1,6, dar tot este evident un sector mult mai productiv).

Un sondaj minimal realizat în sector pe un eșantion de 180 de întreprinderi din domeniu arată că peste 60% dintre respondenți consideră că activitatea lor va scădea cu peste 50% în perioada următoare, peste 85% consideră ca va fi nevoie de o perioadă cuprinsă între 1 și 3 ani pentru revenirea la nivelul actual, iar peste 65% consideră că sprijinul cel mai important pentru sector sunt schemele de ajutor de stat și finanțările nerambursabile pentru perioada actuală și perioada imediat următoare.

Astfel, pentru evitarea prăbușirii sectorului cinematografic în perioada următoare, vă atragem atenția asupra a trei direcții de acțiune ușor de implementat și cu un impact puternic pe termen lung.

**Măsuri solicitate**:

**1.** **Schema de ajutor de stat privind sprijinirea industriei cinematografice**

Implementată mult mai târziu decât în majoritatea țărilor europene, schema de ajutor de stat pentru cinematografie (cash rebate) a reprezentat în scurta sa perioadă de funcționare cel mai important catalizator pentru funcționarea mecanismului complex al producției cinematografice, cu un rol crucial în ridicarea nivelului de competitivitate al sectorului atât regional, cât și internațional.

Repornirea imediată a schemei de ajutor de stat va asigura nu numai funcționarea unui mare număr de companii românești și ocuparea forței de muncă din domeniu, dar și un foarte important semnal de normalitate și mai ales de încredere atât față de partenerii externi, cât și față de breaslă.

Având în vedere că acest extrem de util instrument este practic blocat din luna noiembrie 2019 (inițial, argumentat de epuizarea fondurilor, apoi prin procedura de preluare și implementare în cadrul MEEMA prin art.XXVII din OG1/2020), iar semnalele de repornire ale acesteia fiind încă foarte firave, vă solicităm de urgență următoarele:

- asigurarea continuității funcționării schemei de ajutor de stat, conform normelor și regulamentului în vigoare, inclusiv pentru proiectele depuse către finalul anului 2019 și a căror analiză nu a fost finalizată;

- rambursarea până la 15 iunie 2020 a cheltuielilor făcute în cadrul schemei și pentru care au fost depuse cererile de plată și auditul aferent;

- alocarea de urgență a bugetului de 50 milioane euro pentru 2020 și lansarea apelului de proiecte pentru 2020 până cel târziu la data de 15 iunie.

- revizuirea normelor de aplicare ale schemei de ajutor de stat numai prin consultare directă cu beneficiarii, pe baza disfuncționalităților remarcate pe parcursul aplicării acesteia, și digitalizarea procesului de analiză și raportare al schemei;

- adoptarea de urgență a HG pentru prelungirea Schemei de ajutor de stat pentru industria cinematografică pentru o perioadă de trei ani cu alocarea bugetului anual de 50 de milioane euro cu posibilitatea suplimentării bugetului alocat în funcție de rezultate.

**2.** **Fond de sprijin pentru acoperirea cheltuielilor aferente măsurilor de protecție pentru filmări**

Pentru a putea funcționa în perioada următoare în condițiile extrem de specifice ale domeniului, este necesară elaborarea unui manual general de bune practici în ceea ce privește protecția echipelor de filmare, pe baza materialelor deja existente în alte state, în cooperare cu breasla și cu consultarea specialiștilor din cadrul Institutului de Sănătate Publică (avem în lucru un asemenea produs, pe care îl putem propune spre adoptare în cursul săptămânii viitoare)

Alocarea unui **Fond de protecție și prevenție** din bugetul de stat sau din fondurile europene alocate României pentru combaterea efectelor pandemiei, gestionat de către Centrul Național al Cinematografiei, având în vedere că implementarea măsurilor de prevenție este foarte costisitoare (un calcul sumar realizat pentru un film cu o echipă de apx 50 persoane, cu 30 de zile de filmare, la prețurile actuale ale pieței locale pentru echipamente și materiale, se ridică la peste 250.000 lei).

Acest fond va fi destinat în principal producțiilor românești sau cu participare românească, care se filmează în România, și se va acorda pe baza cererilor producătorilor însoțite de programul de filmare, lista locațiilor și devizul de cheltuieli aferente măsurilor de protecție, elaborat în conformitate cu manualul de bune practici menționat mai sus.

Pe baza informațiilor avute la acest moment, estimăm că o alocare de 5.000.000 lei pentru acest **Fond de protecție și prevenție** ar acoperi necesarul pentru producțiile acestui an.

Pentru atragerea producțiilor străine în România, având în vedere că nici o societate de asigurări din lume nu asigură în acest moment producțiile cinematografice față de apariția unui caz de îmbolnăvire în echipă, ceea ce presupune oprirea filmărilor pentru 14 zile și generează considerabile costurile suplimentare de producție, propunem de asemenea crearea unui **Fond de asigurare de rezervă**, gestionat de către MEEMA, în cadrul departamentului care se ocupă de schema de ajutor de stat, care să fie gestionat în cooperare cu un operator de asigurări de evenimente și filmări internaționale (vă putem pune în legătură cu societăți de asigurări internaționale care operează și în România și care au în portofoliu produse de asigurare specifice sectorului)

Acest fond ar trebui să fie disponibil pentru proiecte românești și pentru proiecte străine care se filmeză în România ca **Fond de asigurare de rezervă**, iar producțiile vor trebui să se înscrie pentru eventuala accesare a acestuia, cu elementele obișnuite solicitate de către asigurători, cât și cu asumarea implementării măsurilor de protecție din Manualul de bune practici și cu plata unei taxe de procesare a cererii.

Estimăm că dimensiunea unui asemenea fond ar trebui să se situeze în jurul valorii de 10.000.000 lei și sperăm că nu va fi necesară deblocarea acestuia pentru nici o producție desfășurată în România.

Crearea unui astfel de produs ar fi o inițiativă unică și ar situa România în prim-plan pentru marile producții internaționale, desigur, în tandem cu schema de ajutor de stat pentru cinematografie.

**3.** **Contribuția marilor furnizorii de servicii video la cerere și a platformelor de partajare a materialelor video la Fondul Cinematografic**

Furnizorii de servicii video la cerere (VoD) și platformele de partajare a materialelor video au nevoie de conținut cu atât mai mult în contextul noilor reglementări europene ce presupun o obligație de minim 30% conținut european și național, acest conținut trebuie produs și este vital să putem genera acest conținut național, să putem produce filme în continuare și asigurăm prezența produselor locale în mediul on-line, dar în același timp considerăm că cei care sunt beneficiarii acestui conținut trebuie să contribuie la generarea lui, așa cum se întâmplă în întreaga Europă și cum, de altfel, este construit întreg sistemul de finanțare din Fondul Cinematografic.

În acest sens, propunem ca furnizorii de servicii video la cerere și platformele de partajare a materialelor video care obțin venituri din România și nu au sediul în România să contribuie cu o cotă de minim 2% din veniturile din România la Fondul Cinematografic sau prin contribuție directă la finanțarea produselor locale susținute și de CNC, până la concurența cotei de 2%, această măsură fiind în consonanță și cu Directiva Europeană 1808/2018. Accentuăm faptul că operatorii care activează în România și asigură dezvoltarea rețelelor de distribuție on-line locale și regionale, *nu* vor avea această obligație. (avem în pregătire o formulare a propunerii legislative pe care v-o putem pune la dispoziție)

De asemenea, în special în această perioadă, o importantă sursă de venit pentru artiștii interpreți, compozitori, regizori, scenariști etc. o constituie drepturile conexe, colectate de către organismele de gestiune colectivă și, în relație cu creșterea consumului de conținut on-line, este imperativ necesară revizuirea legii drepturilor de autor și elaborarea instrumentelor legislative care să permită colectarea imediată a drepturilor conexe ale artiștilor din difuzările on-line/streaming.

Atât pentru implementarea acestor instrumente, cât și pentru atragerea producțiilor marilor operatori de streaming în România, considerăm că este esențială crearea unui **Departament/Comisie de film** care ar putea funcționa cu buget separat alocat din bugetul de stat fie în cadrul Centrului Național al Cinematografiei, fie în cadrul MEEMA – Serviciul Marketing și Relații Europene sau chiar în parteneriat între cele două instituții, și care să lanseze imediat întâlniri și discuții cu cei mai importanți operatori din domeniu (Netflix, HBO, Amazon etc.) pentru dezvoltarea și buna desfășurare a relațiilor atât în zona producției de conținut original local, cât și în zona prestărilor de servicii și nu în ultimul rând a consumului acestor servicii în România. Coordonarea acestui **Departament/ Comisie de film** de către un profesionist român cu expertiză în domeniul cinematografic la nivelul relațiilor internaționale, atât din punct de vedere diplomatic, cât și economic, este imperativ necesară.

**Digitalizarea și colectarea de date**

Nu în ultimul rând, procesul de modernizare și digitalizare a administrației, care reprezintă o prioritate pentru întreaga economie românescă, are o importanță deosebită în domeniul nostru în care lucrurile se petrec încă într-un sistem dintr-o cu totul altă epocă. Având în vedere modul de funcționare a sectorului, relațiile internaționale implicate, aplicațiile și raportările aferente proiectelor cinematografice, este esențială componenta majoritar digitală de funcționare la nivel de relații ale breslei cu administrația, respectiv cu instituții cum sunt: ANAF, ONRC, ITM, Direcții locale de taxe și impozite, CNC, MEEMA etc.

Această relaționare digitală va ajuta nu doar la flexibilizarea relațiilor, ci și la capacitatea de a stoca date și a avea dimensiunea sectorului cinematografic și al actanților locali din toate sub-sectoarele acestuia, a nevoilor și a contribuțiilor acestora la economia națională.

Cu speranța că veți fi alături de noi în eforturile de repornire și reconstrucție cât mai rapidă a sectorului cinematografic prin implementarea cu prioritate a solicitărilor de mai sus,

Vă mulțumim anticipat și vă stăm la dispoziție pentru orice informații sau precizări considerați necesare din partea noastră,

Cu cele mai bune gânduri,

1. UNIUNEA CINEAȘTILOR DIN ROMÂNIA, Președinte Laurențiu Damian
2. ASOCIAȚIA NOULUI CINEMA ROMÂNESC
3. ASOCIAȚIA ROMÂNĂ A FEMEILOR DIN CINEMA
4. ASOCIAȚIA ANIMEST, Președinte Helga Fodorean
5. ASOCIAȚIA PROFESIONIȘTILOR DIN POST-PRODUCȚIA DE FILM, Președinte Cătălin Cristuțiu
6. ROMANIAN SOCIETY OF CINEMATOGRAPHERS, Președinte Alex Sterian
7. ASOCIAȚIA PROFESIONIȘTILOR DIN NOILE MEDIA ȘI INDUSTRIILE CREATIVE, Președinte Rareș Abraham
8. ASOCIAȚIA DE DEZVOLTARE A FILMULUI ROMÂNESC, Laura Mușat
9. ASOCIAȚIA DOCUMENTOR, Călin Meda
10. ASOCIAȚIA FESTIVALUL DE FILM TRANSILVANIA, Cristian Hordilă
11. ASOCIAȚIA FILM MONITOR, Alexander Nanau
12. ASOCIAȚIA STOP CADRU, Cătălina Simion-Călin
13. ASOCIAȚIA FAMart, Miruna Berescu
14. FUNDAȚIA ARTE VIZUALE, Vivi Drăgan Vasile
15. ASOCIAȚIA GRAPHIS122, Ana Drăghici
16. ASOCIAȚIA ARTBURG, Laura Căpățână
17. ASOCIAȚIA DIRECTORILOR DE CASTING DIN ROMÂNIA
18. FACULTATEA DE TEATRU ȘI FILM UBB, Conf. dr. Ioan Pop-Curșeu, Dan Curean

Operatori Economici

1. ALIEN FILMS ENTERTAINMENT, Iuliana Tarnovețchi și Oana Prața
2. HI FILM PRODUCTIONS, Ada Solomon
3. APARTE FILM, Anca Damian
4. microFILM, Carla Fotea
5. CHAINSAW EUROPE STUDIO, Viorel Chesaru și Dan Drăghicescu
6. DAKINO PRODUCTION, Dan Chișu
7. ASOCIEREA STUDIOURILE BUFTEA, Cătălin-Adrian Cruceanu
8. RAZA STUDIO, Alex Dragomir
9. ICON FILMS, Andra Pandelescu
10. DIGITAL CUBE, Cristian Nicolescu
11. FRAME FILM, Andrei Boncea
12. VISUAL WALKABOUT, Diana Păroiu
13. BACULA FILMS, Alma Bacula
14. MAGIC STUDIO, Cristian Bostănescu
15. SAGA FILM, Alex Teodorescu
16. CMP MOVIE SERVICES, Carmen Pepelea
17. AXIS MEDIA PRODUCTION, Adina Sădeanu
18. 4 PROOF FILM, Adrian Sitaru
19. SEVEN FILM PRODUCTION SERVICES, Rodica Popa
20. DOMESTIC FILM, Adrian Silișteanu
21. MANDRAGORA FILM, Anca Puiu
22. GALORE MEDIA, Ioana Diaconu
23. TANGAJ PRODUCTION, Anamaria Antoci
24. WEAREBASCA, Ioachim Stroe
25. NANAU PRODUCTION, Alexander Nanau
26. MONOGRAM FILM, Bianca Oana
27. MANEKINO FILM, Adina Pintilie
28. AVANPOST PRODUCTION, Laura Marin, Răzvan Cliza și Marius Leftărache
29. SIDELIGHT FILM, Florin Niculae
30. BOGDAN FILM, Bogdan Bostănaru
31. SPIRITUAL ART PRODUCTION, Andrei Bogdan Roșu
32. PLEVNEI 44 FILM, Paul Cioran
33. PORSENA FILM, Cristina Iliescu
34. NOCUT FILM, Cristina Haneș
35. MEKANISM MEDIA, Laurențiu Garofeanu
36. OUT OF THE CLOSET, Dana Anghel
37. OPTON, Mihai Vanderveken-Popa
38. TULPO PRODUCT, Pompiliu Avram
39. WIN EDU, Cosmin Dogaru
40. LUFT FILM, Carmen Tofeni
41. TAPIOCA FILM, Luchian Ciobanu
42. LIGHTING FILM COMERCIAL, Dan Liță
43. LORELEI PICTURES, Gabriela Forfotă
44. BLIND CAT PRODUCTION, Vlad Gliga
45. BIANCA BUMBACEA MOVIE COMPANY, Bianca Bumbăcea
46. CONE PRODUCTION, Ionuț Cone
47. ASTRO FILMS, Alexandra Marinescu
48. ELEPHANT MEDIA, Silviu Velicu
49. ROLLERCOASTER PR, Cătălin Anchidin
50. ART GENERATOR, Tofán Zsolt și Raluca Pascu
51. ATELIER DE FILM, Gabriela Suciu-Pădurețu
52. FOREST FILM, Adrian Constantin Pădurețu
53. THOR HOUSE, Laurențiu Crăciun
54. CELSIUS FILMS, Ileana Anghel
55. FULL PICTURE, Dragoș Țintă
56. CRAZY MOVIES, Ion Palcău
57. EVO TWIST CONCEPT, Elena-Simona Voicu
58. VELVET PRODUCTION, Raul Cosma
59. REI OF SANȘAIN, Raluca Tătaru
60. R3 FILM RENTAL, Bogdan Popescu
61. CUTARE FILM, Cosmin Fericean
62. EXTREME FILM & VIDEO, Marian Duca
63. SANDOR CAM 35, Adrian Șandor
64. ACTIVDOCS, Vlad Petri
65. REDRUM FILM PRODUCTION, Anca Oproiu
66. BLITZ FILM PRODUCTION, Adina Teodorescu
67. BLACK MARIA FILM, Ștefan Hillerin
68. BIG UP PRODUCTIONS, Alexandra Buzaș
69. XTR FILM, Mihai Alfredo Pârvu
70. XTR LOGISTIC FILM, Ionuț Voicu
71. BAD BOY FILMS, Alexandru Trandafira
72. ACTION STUNTS TRAINING CENTER, Valeriu Tomescu
73. SOBIESCHI PRODUCTIONS, Lara Ionescu
74. MULTIVIDEO LOCATION, Ciprian Homm
75. MANIFEST FILM, Monica Lăzurean-Gorgan
76. SOMNIA FILM, Oleg Mutu
77. LUNA FILM, Irina Malcea-Candea
78. BACKSTAGE LIGHTING, Cosmin Ștefan Pătru
79. HOLA MEDIA FILM PRODUCTIONS, Horațiu Curuțiu
80. FOTOSENSIBIL, Radu Voinea
81. JOY DIVISION FILMS, Irene Calangiu
82. YELLOW FILMS, Miruna Nicolaescu și Virgil Nicolaescu
83. CLAU FILM PRODUCTION, Marian Pascale
84. WEAREBASCA, Claudiu Mitcu
85. RELOAD FILM, Sebastian Tudor
86. VON TENT PRODUCTION, Isabela Tent
87. DIGITAL SPIRIT, Andrei Loghin
88. MORISHKA STUDIO, Cireșica Cuciuc
89. FILM CARTEL ENTERTAINMENT, Tudor Platon
90. CADRAN VISION, Lorincz Lorand-Sandor
91. MELLER ENTERTAINMENT, Irina Ratcu
92. VIKING GRIP, Mihai Ioniță
93. LIGHT MOVIE, Florin Nuțu
94. CÎRCIUMARU ȘI ASOCIAȚII, Domnica Cîrciumaru
95. PROFESIONAL GRIP, Nelu Tincea
96. MONDART, Bogdan Ionescu
97. ARSENE ‘92 SERV, Octavian Arsene
98. STILE IDC CONCEPT, Daniela Maria Ilin
99. ZOETROPE PRODUCTION, Marius Panduru
100. FEBRA FILM, Bogdan-Andrei Ilieșiu
101. ALTERNATIVE FILM, Floriana Sandu
102. REMOTE FILM, Constantin Moldoveanu
103. ALLEN FILM PRODUCTION, Alin Tudor
104. DARMATIC FILM, George Budeanu
105. TA-V FILM PRODUCTION, Octavian Sotir
106. POLKA STUDIO, Ionuț-Andrei Martalog
107. TRIDENT FILM & MEDIA, Stere Gulea și Alexandra Gulea
108. SPARKI FOTO STUDIO, Ciprian Vidroiu
109. DIGITAL CREATIVE PRODUCTION, Matei Tăutu și Dan Hurchi
110. ALLISON ITC, Horea Muscă
111. FLASHMEDIA PRODUCTION, Andrei Rusu
112. ART QUADRO DESIGN, Mihai și Ruxandra Stanciu
113. KAMARADO FILM, Andrei Singureanu
114. LINIȘTE VĂ ROG, George Gugulici
115. POSEIDON FILM, Dalila Poch
116. ZABALETA PRODUCTION, Oana Drăghici și Răzvan Badea
117. PRIBI CINE SERV, Dragoș Vlad Pribeagu
118. PELINISTEPEPACE PRODUCTION, Laurențiu Tomoroga
119. ORIGINAL FILM, Oana Babeș, Liviu Gherghe, Alexandru Gherghe
120. SAAB BSC PRODUCTIONS, Sabin Barac
121. SPIȚA FILM, Victor Mario Petre
122. KINO DESIGN, Cornelia Chiu și Sorin Gociu
123. BEST PLAN PRODUCTION, Laura Șandor
124. ORIZONT FILM, Costin Drăguțescu
125. SETTLER FILMWORKS, Constantin Donici
126. LORD OF THE FILMS PRODUCTION, Vlad Semescu
127. VIDEOGRAMA, Mihaela Iliescu
128. ALFLO RENTAL, Alexandru Iliescu
129. ANA LIGHT & GRIP, Ana-Maria Lupu
130. EVAL COMPACT DD, Damian Vișoiu
131. PURGE PRODUCTIONS, Alex Purje
132. BAKSYNTH-STUDIO, Marian Bugeac
133. BOM SOLUTION, Alex Grigorescu
134. ELIOGIL, Elena Dumitrescu
135. BLACK SWAN LIGHTS, Cristi Liviu Popa
136. BEST FILM SERVICE, Eugen Pisău
137. ATELUHM CINECAMP, Cătălin Varga
138. ANDA FILM, Costin Drăgan
139. DESIGNBOX CREATIVE, Monica Maurer
140. OLEACA MAI FILM, Ana Dumitriu
141. MEERKAT MEDIA, Claudiu Mărginean
142. SOUND SPEED MEDIA, Tiberiu Ștefănescu
143. SUB-CULT-URA, Florin Iepan
144. SOFIAL SERVPREST, Elena Tibichi și Daniel Tibichi
145. SUNSHINE FILM, Daniel Soare
146. OPEN AIR PRODUCTION, Delia Marcu
147. MARDARE FILM, Virgil Mardare
148. IRIS FILM PRODUCTION, George Toader și Oana Dragomir
149. BIG PICTURE MEDIA, Tiberiu Rotărescu
150. 2DNRAY MFS, Florin Mihalache
151. ALL MEDIA, Lucian Asan
152. COBALTBLUEFILM, Bianca Rotaru
153. WUNDER WUNDER FILM, Adrian Cristea
154. WAND UND BODEN FILM, Maria Pitea
155. ZEPHYR FILM PRODUCTION, Adrian Sabău
156. VISAGE CREATEUR, Marca Bianca Lucaci
157. LABRUM ELECTRICA, Dan Dima
158. MIT MEDIA FILM, Mihai Mitrea
159. CUBIC FILM, Florin Pătrașcu
160. WIZARD COMPANY, Ovidiu Stoia
161. DOG GRIPS & FILM, Radu Marinescu
162. ECHIPA DE VIS, Alexandru Răzvan Grigoraș
163. DOG BITES BACK, Constantin Ene
164. PARANOIA FILM, Anton Nelu Georgian
165. PRODUCTION XMG MEDIA, Felician Lepădatu, Raluca Movilă-Regiulis
166. AVVA MMIX Studio, Andreea Dumitrescu
167. DE FILM PRODUCTION, Radu Stancu
168. PLEASE PRESS PLAY, Dragoș Apetri
169. REWOOD FILM PRODUCTION, Livia Rădulescu
170. HOLLOW FILMS, Ioana Lascăr
171. UNETAJMAISUSDEPATRU, Oana Bardan
172. SCREAMING SKULL FILMS, Valentin Goldner
173. 23FILM STUDIO & MEDIA, Rareș Abraham
174. LEGAT DE SUNET, Flora Pop
175. HAPPYSOUND, Liviu Lupșa
176. IDEA FILM, Ionuț Ionescu
177. WIDE PRODUCTIONS, Alexandra Băbău și Elena Bolintiru
178. BAZAAR FILM, Lucian Diaconu
179. JOLLY RECORDINGS, Iolanda Gîrleanu
180. BOMB FILM PRODUCTION, Rodica Mihai
181. STIN LIGHTS, Costin Luca
182. PETRA FILMS, Andreea Borțun
183. ROBOT FILM, Alexandra Alma Ungureanu Stroe
184. ARTDEVISION, Mălina Ionescu
185. EASYFILM PRODUCTION, Paul Ticu
186. BACKSTAGE ART STUDIO, Bianca Boeroiu
187. MINT CONDITION DESIGN, Francisca Vass
188. PLETOS TRIP, Mihaela Pletoianu
189. RETRO FUTURE, Anca Miron și Sonia Constantinescu
190. SAFE FRAME, Helga Fodorean și Mihai Mitrică
191. COLOR POST, Laurent Morel
192. EVENTS LOCATIONS, Florin Cătălin Badiu
193. KINOTOPIA, Adriana Bumbeș
194. VAFA PRODUCTIONS, Bogdan Luca
195. OCN SMARKETING, Marian Mario
196. CADRUD10, Tatiana Duricu
197. ALEX IMAF SERVICES, Cristina Ivan
198. DANUBIUS FILM, Adina Dulcu
199. NEW MEDIA ART FILM, Cornel Popescu
200. CORRECT MEDIA, Eugen Kelemen
201. METROPOLIS FILM, Daniel Mitulescu
202. CENTRAL CASTING SERVICES, Liliana Toma
203. HUMAN INSIDE, Ilinca Toma
204. PAPILLON FILM, Paul Negoescu
205. COPCA FILM, Anca Buja
206. ON VOGUE MANAGEMENT, Andreea Nicolescu
207. NOVEMBER FILM, Alexandru Molea
208. INTERNATIONAL FOOD SERVICE, Alin Bonciog
209. SICROM SYSTEMS, Dan Ciocăzan
210. EMARA INTERNATIONAL, Raluca Moldoveanu
211. LION LIGHTNING, Andrei Petrescu
212. CONSTANTINO FILM & PRODUCTION, Gheorghe Constantin
213. LIBRA FILM, Tudor Giugiu
214. STRADA FILM, Cătălin Mitulescu
215. HAI HUI ENTERTAINMENT, Oana Giurgiu
216. FAMILY CINEMA PROD STUDIO, Lucian Iordache
217. BREXART, George Pușcaru
218. BEN TRADE CONSULTING, Sandu Benjamin
219. ALECA T&T, Florin Ivan
220. YOUNG FRIENDS COMPANY, Izabela Rudolf
221. ATEMPORAL FILM, Ștefan Azaharioaie
222. PICKERS UP , Marius Anghel
223. ELPIS PROFESSIONAL, Mihaela Asandei
224. GRIGORESCU ȘTEFANIA-MĂDĂLINA PFA
225. BIRO BOROKA PFA
226. BODOGAN DOMNICA PFA
227. CORDUNEANU TEODOR-CRISTIAN PFA
228. CODIȚĂ ANAMARIA DORA PFA
229. MÂNZU DUMITRU MĂDĂLIN ÎNTREPRINDERE INDIVIDUALĂ
230. ALEXANDRU RADU ÎNTREPRINDERE INDIVIDUALĂ
231. CARASTANEF ANDREI IOAN PFA
232. TOADER NGC PFA
233. BADEA DRAGOȘ IONUȚ PFA
234. GRĂNARU MIHAI PFA
235. GAVRILĂ M. DUMITRU PFA
236. ZIKELI ANDREI PFA
237. BOLOLOI D. BOGDANA - CRISTINA PFA
238. TUDOR-CAPRARIU RAPHAEL-IOAN-MIHAIL PFA
239. BOGATU LAURENȚIU PFA
240. ZLOTEA FLORENȚA VASILICA PFA

Regizori:

1. Anca Damian
2. Adina Pintilie
3. Ana Lungu
4. Monica Lăzurean-Gorgan
5. Ivana Mladenovic
6. Alexandra Gulea
7. Mona Nicoară
8. Oana Giurgiu
9. Andreea Borțun
10. Ana-Maria Comănescu
11. Adina Dulcu
12. Gabriela Forfotă
13. Radu Jude
14. Stere Gulea
15. Alexandru Solomon
16. Adrian Sitaru
17. Dan Chișu
18. Andrei Cohn
19. Cătălin Mitulescu
20. Bogdan Mirică
21. Ștefan Constantinescu
22. Marius Olteanu
23. Florin Iepan
24. Adrian Silișteanu
25. Șerban Racovițeanu
26. Claudiu Mitcu
27. Cristi Iftime
28. Bogdan Mureșanu
29. Tudor Cristian Jurgiu
30. Vlad Petri
31. Mihai Sofronea
32. Paul Negoescu
33. Tudor Giurgiu
34. Alexander Nanau
35. Cristi Puiu